**NAKUPOVANJE IN OZNAČEVANJE OBLAČIL**

Vsa oblačila in druge tekstilne izdelke, ki jih kupiš v trgovini, proizvajalci ponavadi označijo s podatki, ki nam povedo:

* kdo je oblačilo izdelal (ime proizvajalca),
* kakšne velikosti je oblačilo ali izdelek,
* iz kakšnega materiala (vlaken) je narejeno (surovinska sestava),
* kakšni so pogoji vzdrževanja; pranja, sušenja, likanja, beljenja in kemičnega čiščenja.

Etikete so lahko **všite** ali **viseče**. Na njih so simboli, ki povedo, kako moraš vzdrževati oblačilo. Proizvajalci lahko tem podatkom dodajo še sporočila o krčenju blaga pri pranju, o posebnih lastnostih in odlikah blaga, na primer o tem, da ne prepušča vode.

Označevalnim etiketam so lahko dodane še etikete, ki zagotavljajo, da izdelek ne vsebuje zdravju škodljive snovi.

**NALOGA:** Poglej notranjo stran svojih oblačil in si preberi informacije, ki jih najdeš na všiti etiketi. Če imaš kakšno novo oblačilo, ki ima še visečo etiketo, poglej še to.

V zvezek zapiši kakšen primer. Če imaš možnost, lahko etiketo tudi prilepiš.

Želim ti lepe dneve ☺

Učiteljica Jana Ržen